༄༅། །སྤྲིང་ཡིག་པདྨ་དཀར་པོའི་ཆུན་པོ་བཞུགས་སོ། །
401

གཏེར་ འཇིགས་མེད་ཕུན་ཚོགས་གསུང། གསར།
991
།སྔོ་བསངས་རལ་གྲིའི་གདེངས་སྟབས་ངོམས་ཙམ་གྱིས། །བདུད་བཞིའི་རྒྱུ་བ་འཇོམས་དང་ཆབས་ཅིག་ཏུ། །སྐལ་བཟང་ཡིད་
ལ་གཟུངས་སྤོབས་སྣང་བ་སྟེར། །འཇམ་དཔལ་དབྱངས་དེ་སྤྱི་གཙུག་རྒྱན་དུ་བསྙེན། །གངས་ཀྱི་ར་བས་བསྐོར་བའི་ཡུལ་ལྗོངས་འདིར། །གཅིག་
ལས་གཅིག་མཚར་གདམས་ཟབ་གྲངས་མང་ཡང༌། །ཀུན་གྱི་གནད་འདུས་ཀུན་ལས་ཁྱད་འཕགས་པ། ༞།ཉེ་ལམ་འོད་གསལ་རྫོགས་པ་ཆེན་པོ་
ལགས༑ ༑དེ་ཡི་རྟེན་ནི་འདུལ་སྡོམ་དྲི་མེད་མཆོག །ཁྱད་པར་འཕོ་མེད་ཚུལ་ཁྲིམས་རྣམ་དག་ཉིད། །མེད་མི་རུང་ཞེས་པདྨ་ཀ་ར་ཡིས། །ཞུས་ལན་
402

སྤྲིང་ཡིག་
གཉིས་
আ །གསེར་གྱི་ཕྲེང་བ་ཉིད་ལས་གསུངས། །རིགས་གཟུགས་ལོངས་སྤྱོད་ཤེས་རབ་རྒྱ་ཆེ་ཞིང༌། །སྦྱིན་སོགས་བསོད་ནམས་རྒྱ་
མཚོའི་དཔལ་འཆང་ཡང༌། །འཆལ་ཚུལ་དྲི་མའི་སྐྱོན་གྱིས་གོས་གྱུར་ན། །མི་ཕན་ངན་འགྲོའི་གཡང་དུ་བརྒྱུད་མར་འཕྱན། །སྦྱིན་པས་མ་བསྡུས་
སྙན་སྨྲས་བསྐྱངས་མིན་ཡང༌། །རབ་བསྔགས་ཚུལ་ཁྲིམས་གཙང་མའི་རྒྱན་ལྡན་ན། །ལྷར་བཅས་འཇིག་རྟེན་དབུས་ན་ལྷམ་མེར་མཛེས། །མཐོང་
ཐོས་དྲྀན་པའི་འགྲོ་ཀུན་དོན་ཡོད་འགྱུར། །འགྲིག་འགྲིག་ཁ་བཤད་མང་པོས་ཅི་བགྱི་སྟེ། །གྲོགས་ཁྱོད་ཕན་བདེའི་དཔལ་ལ་ཕྱོགས་འདོད་ན། །
403
ด

དྲན་ཤེས་བག་ཡོད་མཆོག་གིས་རྒྱུད་སྡོམས་དང༌། །ལྷ་དབང་ཅོད་པན་ཞབས་སེན་གདན་དུ་མཛེས། །དེས་ན་དེང་སང་དུས་ཀྱི་ཁ་ཅིག་ལྟར། །གཡོ་སྒྱུ་ཟོལ་མས་གཞན་མགོ་མི་
སྐོར་བར། །གཞན་ཕན་ལྷག་པའི་བསམ་སྤྱོད་འབའ་ཞིག་གིས། །བསྟན་འགྲོའི་དོན་ཆེན་སྒྲུབ་ལ་བརྩོན་པར་གྱིས། །ཉེ་ལམ་འོད་གསལ་བསྒོམ་པའི་རིམ་པ་ནི། །དབང་པོའི་
རིམ་པས་རིམ་དང་ཅིག་ཆར་ཏེ། །ཅིག་ཆར་བ་ནི་སེམས་ཉིད་གཉུག་མའི་དོན། །མཐོང་བའི་མོད་ལ་གཞོན་ནུ་བུམ་སྐུར་གྲོལ། །རིམ་གྱིས་པ་ནི་སྦྱོར་དངོས་རྗེས་གསུམ་གྱི། །
ཉམས་ལེན་མ་འཆོལ་རྒྱུད་ལ་གོམས་བྱས་ནས། །ས་དང་ལམ་གྱི་རྟགས་ཚད་མངོན་དུ་འགྱུར། །མཐར་ཐུག་གཉུག་མ་དོན་གྱི་རྒྱལ་སྲིད་ཟིན། །དལ་འབྱོར་རྙེད་དཀའ་ཚེ་ལ་ལོང་
མེད་ཅིང་། །ལས་འབྲས་བསླུ་མེད་འཁོར་བའི་སྡུག་བསྔལ་ལ། །ཡང་ཡང་བསམས་ནས་འཁོར་བའི་ཆོས་ཀུན་ལ། །ཞེན་པ་མེད་པའི་ངེས་འབྱུང་རྒྱུད་ལ་སྟེན། །གཏན་གྱི་སྐྱབས་
༈༙ སུ་དཀོན་མཆོག་རྣམ་གསུམ་བསྟེན། །འགྲོ་ཀུན་དོན་དུ་བྱང་ཆུབ་ཐོབ་འདོད་བློ། །ཐེག་ཆེན་ལམ་གྱི་གཞུང་ཤིང་རྩ་བ་སྟེ། །དུས་ཀུན་རྒྱུད་ལ་འབྲལ་བ་མེད་པར་མཛོད། །རྩོལ་
གཏེར་
འཇིགས་མེད་ཕུན་ཚོགས་གསུང༌། གསར།
404

སྤྲིང་ཡིག་
আ །བཅས་བསྐྱེད་རིམ་རྩོལ་མེད་རྫོགས་པའི་རིམ། །རྫོགས་རིམ་ཐབས་ལམ་སྟེང་འོག་ཉམས་ལེན་གཉིས། །གྲོལ་ལམ་རིམ་གྱིས་པ་དང་ཅིག་ཆར་པ། །རྒྱུད་སྡེ་
རྒྱ་མཚོར་བཤད་བཞིན་གོམས་པར་མཛོད། །སྒོ་གསུམ་སྐུ་གསུམ་རིག་པའི་སྣ་ཁྲིད་ཀྱི། །སྔོན་འགྲོ་གསུམ་དང་རྣལ་དབབ་སོར་གཞུག་གིས། །སྒོ་གསུམ་འཁྲུལ་བའི་གཞི་རྩ་
དྲུངས་ཕྱུང་སྟེ། །ཞི་ལྷག་ལམ་ལ་རང་བྱན་ཆུད་པར་བྱ། །སེམས་ཉིད་གཉུག་མའི་རང་གཤིས་རྗེན་ལ་ཕུད། །མ་ཡེངས་འཛིན་མེད་ངང་དུ་ཀློད་ལ་ཞོག །བྱ་ལམ་རྗེས་བཞིན་གང་
ཤར་ཕན་གནོད་བྲལ། །འཁྲུལ་རྟོག་ཁྲེགས་ཆོད་རྡུལ་བྲལ་ས་ལ་སྐྱོལ། །སྒོ་གསུམ་གནད་གཅུན་སྐུ་གསུམ་རང་སྣང་ལ། །རང་ངོ་ཤེས་པའི་ངང་དུ་མཉམ་གཞག་པས། །སྣང་
བཞིའི་རྩལ་རྫོགས་འཕོ་ཆེན་འོད་སྐུར་སྨིན། །ནཱམ་མཁའ་སྲིད་དུ་འགྲོ་དོན་ལྷུན་གྱིས་གྲུབ། །དེ་ལྟར་ཡང་ཟབ་ཐེག་པའི་རྩེ་མོ་འདི། །ཐོས་པ་ཙམ་གྱིས་སྲིད་རྩ་ཧྲུལ་པོར་བྱེད། །
ལོ་གསུམ་བསྒོམས་པས་ནང་དབྱིངས་བཙན་ས་ཟིན། །ཆོས་ཚུལ་གཞན་ལས་འཕགས་སོ་ས་མ་ཡ། །གསུང་རབ་རྒྱ་མཚོའི་གནད་འདུས་ཏི་ལ་ཀ །རང་གི་ཚེ་གཅིག་ཉམས་ལེན་
405

༈ འདི་ཁོ་ན། །ཁྱེད་ཀྱང་འདི་ལ་དགྱེས་སྤྲོ་ཡོད་གྱུར་ན། །སྙིང་གི་དཔལ་བེའུའི་བཅུད་དུ་བསྟིམ་པར་མཛོད། །དགེ་བ་འདི་ཡིས་མ་ལུས་འགྲོ་བ་ཀུན། །རྨི་ལམ་དུ་ཡང་འཆལ་ཚུལ་
སྐྱོན་དང་བྲལ། །མ་འབད་བཞིན་དུ་ཉེ་ལམ་རྫོགས་ཆེན་གྱི། །ལམ་གནད་མཐའ་དག་མཐའ་རུ་ཕྱིན་པར་ཤོག །ཅེས་པ་འདི་ནི་བསྔགས་འོས་ཀྱི་ཡོན་ཏན་རྒྱ་མཚོའི་གཏེར་འཆང་སྤྲུལ་བའི་སྐུ་མཆོག་དྲི་མེད་འོད་
ཟེར་གྱིས་འདི་འདྲ་ཞིག་དགོས་ཞེས་ཡང་ཡང་བསྐུལ་ཀྱང་སྐབས་སུ་རིག་ཀློང་ནས་རྩོལ་མེད་དུ་འདི་འདྲ་ཡོང་སྲོལ་ཡོད་པས་ཡུན་རིང་རེ་སྒུག་བྱས་ཀྱང་གོ་རྒྱུ་ཅི་ཡང་མ་བྱུང་བས་རབ་བྱུང་བཅུ་བདུན་པའི་མེ་སྤྲེལ་ཟླ་ཚེས་ལ་ཚ་བོ་ཚེ་ཧཱུྃ་ལ་ཡི་གེ་པ་བྱེད་ དུ་བཅུག་ནས་ངག་
དབང་བློ་གྲོས་མཚུངས་མེད་པས་སྡུག་བཙིར་བྱས་པ་ཡིན། ཚིག་ལ་སྙན་ཆ་དང་དོན་ལ་ཟབ་ཁྱད་ཅི་ཡང་མེད་མོད་འདི་ལས་དྲག་པ་ཞིག་གཏན་ནས་བྲི་མ་ནུས་པས་བཟོད་པར་གསོལ། མངྒ་ལཾ།། །།
འཇིགས་མེད་ཕུན་ཚོགས་གསུང༌། གསར།
406